《升堂颂古五十二首 其六》
宋代·释怀深

咄哉异类身，轮转无休息。戴角复被毛，觳觫偿人力。

我观佛与复，其性本来一。良由昧此心，所以异形质。

想汝为人时，岂信有今日。侵欺常住钱，互用招提物。

是非信口谈，酒肉恣情食。五戒既不持，人身安可得。

今日堕复身，方知无利益。

作者简介：释怀深（一○七七～一一三二），号慈受，俗姓夏，寿春六安（今属安徽）人。年十四祝发受戒。公四年，访道方外。徽宗崇宁初，往嘉禾依净照于资圣寺悟法。政和初，出住仪真资福寺。三年（一一一三），先后居镇江府焦山寺、真州长芦寺。七年，居建康府蒋山寺。钦宗靖康间住灵岩尧峰院（《中吴纪闻》卷六）。高宗绍兴二年卒，年五十六。为青原下十三世，长芦崇信禅师法嗣。事见《慈受怀深禅师广录》，《嘉泰普灯录》卷九、《五灯会元》卷六有传。